Den 24-årige sanger, guitarist og sangskriver fremhæves for en smuk og udtryksfuld stemme, der formidler dybe følelser på en stille, intens måde. - Jeg er både stolt og rørt, siger Ginne Marker, da hun ser sin spritnye vinylplade. - Tænk, det er mig, der har udgivet en plade, siger hun glad, før hun skal med toget til København, hvor hun skal spille blandt andet ved DMA Jazz. Ginne Marker har for længst gjort sig positivt bemærket i det nordjyske musikliv, hvor hun har vundet flere priser. Hun fortæller, at hun er gået målrettet efter en solokarrierre inden for jazz og pop, og håber på en karrierre i udlandet. Det er guitaristen Aske Jacoby, der opdagede hendes talent ved en koncert på Skråen i Aalborg. Han tilbød hende straks en pladekontrakt efter koncerten.

Referat:
Anmelderne roser Ginne Markers debutalbum "For Seasons to Come".